stanford-oval/wikipedia huggingface dataset:
Uinnin maailmanmestaruuskilpailut 2017
Mitalistit > Taitouinti

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Naiset
| Tekninen yksinuinti |  Svetlana Kolesnitšenko | 95,2036 |  Ona Carbonell | 93,6534 |  Anna Vološyna | 91,9992 |
| Yksinuinnin vapaaohjelma |  Svetlana Kolesnitšenko | 96,1333 |  Ona Carbonell | 95,0333 |  Anna Vološyna | 93,3000 |
| Tekninen pariuinti |  Venäjä Svetlana Kolesnitšenko Aleksandra Patskevitš | 95,0515 |  Kiina Jiang Tingting Jiang Wenwen | 94,0775 |  Ukraina Jelyzaveta Jah’no Anna Vološyna | 92,6482 |
| Pariuinnin vapaaohjelma |  Venäjä Svetlana Kolesnitšenko Aleksandra Patskevitš | 97,0000 |  Kiina Jiang Tingting Jiang Wenwen | 95,3000 |  Ukraina Jelyzaveta Jah’no Anna Vološyna | 93,2667 |
| Tekninen joukkueuinti |  Venäjä Anastasija Bajandina Darja Bajandina Marina Goljadkina Veronika Kalinina Polina Komar Marija Šurotškina Vlada Tšigireva Darina Valitova | 96,0109 |  Kiina Feng Yu Guo Li Liang Xinping Tang Mengni Wang Liuyi Wang Qianyi Xiao Yanning Yin Chengxin | 94,2165 |  Japani Sakiko Akutsu Juka Fukumura Yukiko Inui Minami Kono Kei Marumo Kanami Nakamaki Mai Nakamura Kano Omata | 93,1590 |
| Joukkueuinnin vapaaohjelma |  Venäjä Anastasija Bajandina Darja Bajandina Marina Goljadkina Veronika Kalinina Polina Komar Marija Šurotškina Vlada Tšigireva Darina Valitova | 97,3000 |  Kiina Chang Hao Feng Yu Guo Li Liang Xinping Tang Mengni Xiao Yanning Yin Chengxin Yu Lele | 95,2333 |  Ukraina Maryna Aleksijeva Vladyslava Aleksijeva Valerija Apreljeva Jelyzaveta Jah’no Oleksandra Kašuba Anastasija Savtšuk Ksenija Sydorenko Anna Vološyna | 93,9333 |
| Yhdistetty vapaaohjelma |  Kiina Chang Hao Feng Yu Guo Li Liang Xinping Tang Mengni Wang Liuyi Wang Qianyi Xiao Yanning Yin Chengxin Yu Lele | 96,1000 |  Ukraina Maryna Aleksijeva Vladyslava Aleksijeva Valerija Apreljeva Jelyzaveta Jah’no Oleksandra Kašuba Jana Narježna Anastasija Savtšuk Alina Šynkarenko Ksenija Sydorenko Anna Vološyna | 94,0000 |  Japani Sakiko Akutsu Juka Fukumura Yukiko Inui Minami Kono Kei Marumo Kanami Nakamaki Mai Nakamura Kano Omata Yuriko Osawa Asuka Tasaki | 93,2000 |
Sekajoukkueet
| Tekninen pariuinti |  Italia Manila Flamini Giorgio Minisini | 90,2979 |  Venäjä Mihaela Kalantša Aleksandr Maltsev | 90,2639 |  Yhdysvallat Kanako Kitao Spendlove Bill May | 87,6682 |
| Pariuinnin vapaaohjelma |  Venäjä Mihaela Kalantša Aleksandr Maltsev | 92,6000 |  Italia Mariangela Perrupato Giorgio Minisini | 91,1000 |  Yhdysvallat Kanako Kitao Spendlove Bill May | 88,7667 |
Mitalistit > Vesipallo

| Laji | Kultaa | Hopeaa | Pronssia |
| --- | --- | --- | --- |
| Miehet |  Kroatia Marko Bijač Ivan Buljubašić Andro Bušlje Loren Fatović Xavier García Maro Joković Ivan Krapić Luka Lončar Marko Macan Ivan Marcelić Anđelo Šetka Sandro Sukno Ante Vukičević |  Unkari Ádám Decker Attila Decker Balázs Erdélyi Miklós Gór-Nagy Balázs Hárai Norbert Hosnyánszky Krisztián Manhercz Tamás Mezei Viktor Nagy Béla Török Márton Vámos Dénes Varga Gergő Zalánki |  Serbia Milan Aleksić Miloš Ćuk Filip Filipović Nikola Jakšić Dušan Mandić Branislav Mitrović Stefan Mitrović Duško Pijetlović Gojko Pijetlović Andrija Prlainović Sava Ranđelović Viktor Rašović Nemanja Ubović |
| Naiset |  Yhdysvallat Rachel Fattal Aria Fischer Makenzie Fischer Paige Hauschild Amanda Longan Madeline Musselman Jamie Neushul Kiley Neushul Jordan Raney Melissa Seidemann Margaret Steffens Gabrielle Stone Alys Williams |  Espanja Marta Bach Paula Crespí Sandra Domene Anna Espar Clara Espar Laura Ester Judith Forca Anna Gual Paula Leitón Helena Lloret Beatriz Ortiz Matilde Ortiz María del Pilar Peña |  Venäjä Marija Borisova Olga Gorbunova Jevgenija Ivanova Elvina Karimova Anna Karnauh Jekaterina Prokofjeva Darja Ryžkova Aljona Seržantova Anastasija Simanovitš Anna Timofejeva Tatjana Tolkunova Anna Ustjuhina Veronika Vahitova |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 21 | 12 | 13 | 46 |
| 2 |  Kiina | 12 | 12 | 6 | 30 |
| 3 |  Venäjä | 11 | 6 | 8 | 25 |
| 4 |  Ranska | 6 | 1 | 2 | 9 |
| 5 |  Iso-Britannia | 5 | 3 | 3 | 11 |
| 6 |  Italia | 4 | 3 | 9 | 16 |
| 7 |  Australia | 3 | 5 | 4 | 12 |
| 8 |  Ruotsi | 3 | 1 | 0 | 4 |
| 9 |  Unkari | 2 | 5 | 2 | 9 |
| 10 |  Brasilia | 2 | 4 | 2 | 8 |
| 11 |  Espanja | 1 | 5 | 0 | 6 |
| 12 |  Alankomaat | 1 | 4 | 1 | 6 |
| 13 |  Kanada | 1 | 1 | 5 | 7 |
| 14 |  Etelä-Afrikka | 1 | 0 | 1 | 2 |
| 14 |  Malesia | 1 | 0 | 1 | 2 |
| 16 |  Kroatia | 1 | 0 | 0 | 1 |
| 17 |  Japani | 0 | 4 | 5 | 9 |
| 18 |  Ukraina | 0 | 2 | 7 | 9 |
| 19 |  Saksa | 0 | 2 | 1 | 3 |
| 20 |  Meksiko | 0 | 2 | 0 | 2 |
| 21 |  Pohjois-Korea | 0 | 1 | 1 | 2 |
| 22 |  Ecuador | 0 | 1 | 0 | 1 |
| 22 |  Puola | 0 | 1 | 0 | 1 |
| 22 |  Tšekki | 0 | 1 | 0 | 1 |
| 25 |  Valko-Venäjä | 0 | 0 | 2 | 2 |
| 26 |  Egypti | 0 | 0 | 1 | 1 |
| 26 |  Serbia | 0 | 0 | 1 | 1 |
| 26 |  Singapore | 0 | 0 | 1 | 1 |
| 26 |  Tanska | 0 | 0 | 1 | 1 |
| Yhteensä | Yhteensä | 75 | 76 | 77 | 228 |
Aiheesta muualla

Kuvia tai muita tiedostoja aiheesta Uinnin maailmanmestaruuskilpailut 2017 Wikimedia Commonsissa
Virallinen kisasivusto (Arkistoitu – Internet Archive) (unkariksi, englanniksi)
Unorthodox Jukebox

| Unorthodox Jukebox Bruno Mars |
| --- | --- | --- |

Studioalbumin tiedot
 Äänitetty : 2011–2012
 Julkaistu: 11. joulukuuta 2012
 Tuottaja(t): The Smeezingtons, Mark Ronson, Jeff Bhasker, Emile Haynie, Diplo, Supa Dups
 Tyylilaji: pop, R&B, rock, funk
 Kesto: 34.56
 Levy-yhtiö: Atlantic, Elektra
Listasijoitukset
  Suomen virallinen lista: 28.
Bruno Marsin muut julkaisut
| Doo-Wops & Hooligans 2010 | Unorthodox Jukebox 2012 | 24K Magic 2016 |
Unorthodox Jukebox on yhdysvaltalaisen Bruno Marsin 11. joulukuuta 2012 julkaistu toinen studioalbumi. Albumin ensimmäisenä singlenä julkaistiin 1. lokakuuta 2012 kappale ”Locked Out of Heaven”.
Albumi debytoi Suomen virallisen listan sijalla 45, ja nousi ylimmillään sijalle 28. Se pysyi listalla yhteensä 18 viikkoa.
Kappaleet

Albumin kappalelista julkaistiin 28. syyskuuta 2012.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Young Girls | 3.48 |  |  |  |  |  |  |  |
| 2. | Locked Out of Heaven | 3.53 |  |  |  |  |  |  |  |
| 3. | Gorilla | 4.04 |  |  |  |  |  |  |  |
| 4. | Treasure | 2.58 |  |  |  |  |  |  |  |
| 5. | Moonshine | 3.48 |  |  |  |  |  |  |  |
| 6. | When I Was Your Man | 3.33 |  |  |  |  |  |  |  |
| 7. | Natalie | 3.45 |  |  |  |  |  |  |  |
| 8. | Show Me | 3.27 |  |  |  |  |  |  |  |
| 9. | Money Makes Her Smile | 3.23 |  |  |  |  |  |  |  |
| 10. | If I Knew | 2.12 |  |  |  |  |  |  |  |
Arvostelut

Allmusic:
Billboard:
Entertainment Weekly: A–
Rolling Stone:
Vehkajärvi (Ylöjärvi, Kuru)

| Vehkajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°52′39″N, 23°40′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Ylhäisjärveen 
Järvinumero:  35.312.1.013
Mittaustietoja
Pinnankorkeus:  147 m  
Rantaviiva:  0,784 km  
Pinta-ala:  3,468 ha  
Saaria:  ei saaria 
 fiVehkajärvi 
Vehkajärvi  on Pirkanmaalla Ylöjärvellä Kurun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,5 hehtaaria ja se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Järven vedenpinnan korkeus on 147 metriä mpy.
T. E. Lawrence
Lapsuus ja nuoruus > Perhetausta ja syntymä

T. E. Lawrencen isä oli Thomas Chapman, joka kuului sukutaustansa kautta Irlannin etuoikeutettuun angloirlantilaiseen maanomistajaluokkaan. 1914 hänestä tuli perimysjärjestyksessä seitsemäs Chapmanin baronetti. Saatuaan koulutuksen Britanniassa Thomas palasi 1870-luvun alussa Irlantiin viljelemään perheen Westmeathin kreivikunnassa sijainnutta sukutilaa. Hän avioitui 1873 Edith Hamiltonin kanssa, ja he saivat 1874–1881 neljä tytärtä. Avioliitto oli kuitenkin onneton. Perheen kotiopettajatar Sarah Lawrence tuli 1885 Thomasille raskaaksi. Thomas Chapman ja Sarah elivät jonkin aikaa salaista elämää Dublinissa, mutta jäivät kiinni alkuvuodesta 1888, kun perheen palvelija näki heidät yhdessä. Edith ei myöntänyt avioeroa Thomasille, joka joutui valitsemaan Ethin ja Sarahin välillä. Thomas päätti jäädä toista lasta odottavan Sarahin luo ja luopui oikeudestaan perheen sukutilaan nuoremman veljensä hyväksi. Paljastumista seuranneen skandaalin vuoksi perhe ei kuitenkaan voinut jäädä Irlantiin.
Tunnistamisen välttääkseen Thomas ja Sarah aloittivat uuden elämän Britannian ja Pohjois-Ranskan syrjäseuduilla. Perhe muutti aluksi Pohjois-Walesin Caernarfonshireen (nykyinen Gwynedd) Tremadogin kylään, jossa Thomas Edward Lawrence syntyi 16. elokuuta 1888. Sitten perhe muutti säännöllisin väliajoin paikasta toiseen, aluksi Skotlantiin Kirkcudbrightin kaupunkiin. Sieltä perhe muutti vähäksi aikaa Mansaarelle, sitten Saint Helierin kaupunkiin Jerseyn saarelle, Dinardin kaupunkiin Bretagneen, New Forestin alueelle Hampshireen ja lopulta 1896 Oxfordiin osoitteeseen 2 Polstead Road. Thomas ja Sarah saivat viisi poikaa, joista Thomas Edward ”Ned” oli toiseksi vanhin. Robert "Bob" oli lapsista vanhin, William, Frank ja Arnold nuorimmat. Thomas ja Sarah eivät voineet mennä naimisiin, koska Thomasin virallinen puoliso Edith ei myöntänyt avioeroa. Niinpä Sarahin synnyttämistä lapsista tuli virallisesti aviottomia.
Kun Thomas lähti Sarahin kanssa Irlannista, hän jätti taakseen suurimman osan varallisuudestaan. Luovuttaessaan oikeutensa perheen sukutilaan nuoremmalle veljelleen Thomas allekirjoitti sopimuksen, joka kuitenkin takasi hänelle vuosittaisen elinkoron. Lisäksi hän sai muitakin tuloja, joiden turvin perhe eli keskiluokkaista elämää. Thomas vietti poikiensa kanssa runsaasti aikaa ja tutustutti heidät vapaa-ajan harrastuksiinsa, kuten ammuntaan, purjehdukseen ja valokuvaukseen. Vanhimpien lasten lähestyessä kouluikää perhe muutti Oxfordiin. Sarah oli harras matalakirkollinen, mikä osaltaan vaikutti muuttoon Oxfordiin, joka oli vilkas uskonnollinen keskus. Lawrence sai nuorena uskonnollisen kasvatuksen, johon kuului päivittäinen raamatunluku ja rukoilu. Lawrencesta ei kuitenkaan tullut vanhempiensa tavoin uskonnollista. Lasten kasvaessa Sarahin uskonnollinen vakaumus voimistui, ja hän alkoi käyttää yhä enemmän ruumiillista kuritusta. Etenkin Lawrence sai Sarahilta usein piiskaa, ja toisinaan Thomasin täytyi puuttua liian ankariin rangaistuksiin.
Lapsuus ja nuoruus > Koulu- ja opiskeluvuodet > Oxfordin poikakoulu ja karkaaminen kotoa

Lawrence kävi Oxfordin poikakoulua (City of Oxford High School for Boys) 1896–1907. Yksi koulun rakennuksista nimettiin myöhemmin hänen mukaansa. Lawrence osoitti jo nuorena kielellistä lahjakkuutta. Sarahin mukaan Lawrence oppi aakkoset ollessaan kolme ja puhui kuusivuotiaana sujuvaa ranskaa. Lawrencen mielenkiinnon kohteisiin kuuluivat kielten lisäksi muun muassa linna-arkkitehtuuri, haarniskat, aseet, heraldiikka, vanhat rahat, keskiaikaiset lasiesineet, Pyhän maan maantiede ja historia, sotataktiikka, valokuvaus, puutyöt ja lukeminen. Koulussa hän osoitti perinteisen oppiaineiden sijasta enemmän kiinnostusta omiin harrastuksiinsa ja hämmästytti toisinaan aikuisia tiedoillaan. Liikuntatuntien joukkuelajeissa Lawrence pysytteli opettajien mukaan sivussa, mutta häntä ei kuitenkaan kiusattu. Sen sijaan hän kiinnostui isänsä tavoin pyöräilystä ja teki myöhemmin pitkiä pyörämatkoja. Lawrencelle oli näihin aikoihin tyypillistä fyysisten rajojensa kokeileminen jopa siinä määrin, että se herätti esimerkiksi koulun rehtorin huomion.
Lawrence todisti kirjalliset kykynsä kirjoittamalla toisinaan koulun lehteen. Häneltä murtui jalka syksyllä 1904 koulun pihalla tapahtuneessa onnettomuudessa, ja hän joutui viettämään lukukauden lopun kotona. Lawrence itse ja jotkut hänen elämäkertansa kirjoittajista ovat arvelleet onnettomuuden pysäyttäneen hänen pituuskasvunsa, tosin tätä on myöhemmin epäilty. Lawrencen pituuskasvu joka tapauksessa pysähtyi hänen ollessaan noin 15-vuotias. Arkeologiasta kiinnostunut Lawrence liikkui ystävänsä Cyril Beesonin kanssa Oxfordin ympäristössä tutkimassa muun muassa kirkkojen keskiaikaisia hautoja. Lisäksi he maksoivat työmaiden rakennustyöläisille vanhoista löydöistä, jotka he toimittivat Oxfordin Ashmolean Museumiin. Näin he pääsivät museon vuoden 1906 vuosikirjaan. Lawrence ryhtyi viettämään museossa runsaasti aikaa ja auttoi museon henkilökuntaa koulupäivien jälkeen. Ashmolean Museumissa Lawrence tutustui D. G. Hogarthiin, joka myöhemmin myötävaikutti hänen arkeologinuraansa.
Joskus vuosien 1904–1906 välillä Lawrence karkasi kotiongelmien vuoksi kotoa ja liittyi armeijaan. Hänet pestattiin Royal Garrison Artilleryyn poikasotilaana, ja hänen asemapaikkansa arvellaan olleen Cornwallissa Falmouthin varuskunnassa. Lawrence väitti myöhemmin palvelleensa 6–8 kuukautta, mutta aikaa on pidetty liioiteltuna. Isä lunasti poikansa pois palveluksesta kenties pojan omasta pyynnöstä ja sai tapauksen poistetuksi armeijan arkistoista. Seuraavina vuosina Lawrencen riippumattomuus perheestä ja erityisesti voimakasluonteisesta äidistä lisääntyi. Lawrencen pyörämatkat pitenivät, ja hän ryhtyi kasvissyöjäksi. Lisäksi hänelle rakennettiin talon pihalle mökki, jossa hän sai olla omassa rauhassaan. Hän otti matematiikan tilalle pääaineekseen historian. Vuoden 1906 Oxford Local Examinations -kokeissa hän sijoittui 4 645 hakijan joukossa sijalle 13. Hän haki opiskelemaan St John’s Collegeen ja Jesus Collegeen, joista jälkimmäiseen hän pääsi sisään 1907.
Lapsuus ja nuoruus > Koulu- ja opiskeluvuodet > Jesus College ja jalan Syyriassa

Lawrence opiskeli vuosina 1907–1910 Jesus Collegessa. Lukuun ottamatta yhtä lukukautta vuonna 1908 hän asui opiskeluaikana Polstead Roadilla. Hän ei juurikaan ottanut osaa yliopiston yhteisiin toimintoihin lukuun ottamatta jäsenyyttään Oxford University Officers' Training Corps -koulutuksessa, jossa hän toimi merkinantajana. Lawrence tutustui Jesus Collegessa Vyvyan W. Richardsiin, jonka kanssa hän suunnitteli yksityisen kirjapainon perustamista. Richards oli homoseksuaali ja kertoi vuosia myöhemmin olleensa ihastunut Lawrenceen. Richardsin mukaan Lawrence ei kuitenkaan koskaan vaikuttanut ymmärtävän hänen motiivejaan eikä olleen niistä kiinnostunut, ja hän arveli Lawrencen olleen aseksuaali. Näihin aikoihin Lawrence kuitenkin kosi kaksi vuotta vanhempaa perhetuttua Janet Laurieta, joka vieraili usein Polstead Roadilla. Äkillisestä kosinnasta yllättynyt Laurie kuitenkin antoi rukkaset, eikä Lawrence kantanut hänelle myöhemmin kaunaa.
Lawrencen tärkeimmät painopisteet opinnoissa olivat arkeologia ja keskiaikaiset rakennukset, ja ne hän valitsi lopputyönsä aihealueeksi. Hän teki kesällä 1907 pyörämatkan Pohjois-Ranskan halki ja seuraavana kesänä 1908 vielä pidemmän, lähes 4 000 kilometrin pituisen retken Ranskaan tutkimaan vanhoja linnoja ja linnoituksia. Lawrence sai ajatuksen tutkia lopputyössään Lähi-idän keskiaikaisen goottilaisen arkkitehtuurin alkuperää. Lisäksi hän oli kasvavassa määrin kiinnostunut Lähi-idästä, jonne hän sai aihevalintansa vuoksi syyn matkustaa. Lawrence ryhtyi valmistelemaan matkaa Lähi-itään ja kyseli neuvoja Ashmolean Museumissa työskentelevältä kokeneelta matkailijalta Hogarthilta ja kirjeitse kuuluisalta Lähi-idän tutkimusmatkailijalta C. M. Doughtylta, joka oli julkaissut tunnetun teoksen Travels in Arabia Deserta (1888). Lawrence otti arabian kielen oppitunteja ja kohensi E. H. New’n oppilaana arkkitehtuuripiirrostensa laatua. Lisäksi hän lainasi alueen karttoja ja hankki kalliin pistoolin ja kameran.
Lawrence lähti Englannista kesäkuun puolivälissä 1909 P & O -yhtiön aluksella kohti Egyptiä ja saapui heinäkuun alussa Port Saidin kautta Beirutiin. Hän käveli matkan aikana nykypäivän Israelin, Syyrian ja Libanonin alueella yli 1 500 kilometriä, keräsi aineistoa 36 ristiretkeläislinnoituksella ja vieraili Raamatun tapahtumapaikoilla. Lawrence päätti matkansa Aleppoon ja palasi laivalla Englantiin. Syksyllä 1909 hän ryhtyi valmistelemaan lopputyötään, joka tuli jättää pääsiäislomaan 1910 mennessä. Lopputyö sai erinomaisen arvosanan, ja ohjaaja järjesti Lawrencelle ja tutkijoille poikkeuksellisesti päivällisjuhlat. Valmistumisensa jälkeen Lawrence lähti veljensä Frankin kanssa pyöräreissulle Ranskaan. Lawrence suunnitteli aloittavansa jatko-opinnot keskiajan keramiikasta ja matkusti Roueniin tutkimaan keskiaikaista astiastoa. Hän kuuli kuitenkin Hogarthin olevan lähdössä Syyriaan suorittamaan arkeologisia kaivauksia, ja päästäkseen mukaan hän palasi Englantiin.
Arkeologina Lähi-idässä ennen sotaa > Kaivaukset Syyriassa ja Egyptissä

British Museum oli hakenut kaivauslupaa Karkemišiin jo 1908, mutta lupa saatiin Osmanien valtakunnan sekavan poliittisen tilanteen vuoksi vasta 1910. Lawrence oli vieraillut alueella 1909, ja Hogarth suhtautui häneen myönteisesti ja hyväksyi hänet nyt Karkemišin kaivausryhmään. Lawrence oli kuitenkin saanut Jesus Collegelta apurahan keskiajan keramiikan jatko-opintoihin. Collegelle annettiin kompromissiehdotus, jonka mukaan Lawrence jatkaisi keskiaikaisten ruukkujen tutkimusta ja laajentaisi samalla ristiretkeläislinnoista kirjoittamansa lopputyön kirjaksi. Hogarth onnistui myös varmistamaan Lawrencelle stipendin Magdalen Collegeen. Joulukuussa 1910 Lawrence matkusti Beirutin kautta Byblokseen lähetyskouluun kohentamaan arabian kielen taitoaan. Lawrence tapasi Hogarthin ja tämän seurueen helmikuun puolivälissä Beirutissa, josta ryhmä matkusti nykyiselle Turkin ja Syyrian rajalle Jarabuluksen kaupunkiin, joka oli lähellä Karkemišin kaivauksia.
Maaliskuussa 1910 Karkemišissa alkaneet kaivaukset kestivät heinäkuuhun saakka. Lawrence teki kopioita vanhoista kaiverruksista ja vastasi asuintilojen kunnostamisesta. Hogarthin matkustettua Englantiin Lawrence jäi vastaamaan kaivauksista Hogarthin avustajan R. C. Thompsonin kanssa. Lawrence tuli paikallisten työläisten kanssa hyvin toimeen, hoiti erilaisia vammoja ja järjesti työntekijöiden joukkueiden välisiä kilpailuja. Kaivauksilla vieraili toukokuussa 1911 tunnettu arkeologi ja Lähdi-idän matkailija Gertrude Bell, josta tuli myöhemmin Lawrencen ystävä. Lawrence tutustui kaivauksilla myös 14-vuotiaaseen arabipoikaan Dahoumiin, jonka otti suojatikseen. Lawrence sai heinäkuussa tietää British Museumin päättäneen keskeyttää kaivaukset, ja hän kiersi kävellen tutkimassa aikaisemmin näkemättä jääneitä ristiretkeläislinnoja. Heinäkuun lopulla Lawrence sairastui vakavasti punatautiin ja oli vaarassa kuolla. Hän kuitenkin toipui elokuun alkuun mennessä niin paljon, että pääsi aloittamaan kotimatkan. Hän saapui Englantiin elokuussa.
Kuultuaan kaivausten jatkuvan Karkemišissa Lawrence päätti vastoin lääkärien suosituksia palata Lähi-itään. Hän palasi Jerablukseen marraskuun lopulla 1911 valmistelemaan toista kaivauskautta. Lisäksi hän raportoi vääriksi osoittautuneista huhuista, joiden mukaan alueella Bagdadin rautatietä rakentavat saksalaiset aikoivat vetää rautatien Karkemišin kummun läpi. Sitten Lawrence lähti Egyptiin, jossa hän toimi lyhyen aikaa tunnetun egyptologin Flinders Petrien alaisuudessa Kairon eteläpuolella sijaitsevilla Kafr Ammarin kaivauksilla. Lawrence ei erityisemmin pitänyt Egyptistä, mutta sai Petrien alaisuudessa lisää kokemusta arkeologian menetelmistä. Petrie tarjosi Lawrencelle sopimusta, johon kuului osallistuminen kahteen kaivauskauteen useilla kaivauksilla Persianlahden alueella. Hogarth sai kuitenkin sillä välin ratkaistuksi Karkemišin kaivausten rahoituksen seuraavaa kaivauskautta varten, ja viivyttyään Egyptissä kuukauden verran Lawrence palasi Syyriaan.
Arkeologina Lähi-idässä ennen sotaa > Karkemišin kaivaukset jatkuvat ja Siinain kartoitus

Lawrence saapui Karkemišiin helmikuussa 1912 toista kaivauskautta varten. Kaivauksia johti Thompsonin tilalle tullut Leonard Woolley, kun taas Lawrence työskenteli työvoiman johdossa. Samalla hän hioi arabian kielen taitoa ja vastasi keramiikkalöydöistä ja valokuvauksesta. Kesäkuussa kaivaukset keskeytettiin kuumien kesäkuukausien ajaksi, joiden aikana Lawrence osallistui muun muassa Aleppossa puhjenneen koleraepidemian uhrien hoitoon. Kaivaukset jatkuivat jälleen syksyllä. Poliittisen tilanteen kiristyessä Lawrence oli mukana aseiden salakuljetusoperaatiossa, jossa brittiläisestä sotalaivasta tuotiin maihin kiväärejä Britannian Beirutin-lähetystön turvaksi. Lisäksi Lawrence ja Woolley tutustuivat paikallisiin kurdipäälliköihin siltä varalta, että nämä ryhtyisivät kapinoimaan turkkilaisia vastaan. On myös mahdollista, että Lawrence joutui Dahoumin kanssa sotilaskarkuriksi epäiltynä lyhyeksi aikaa turkkilaiseen vankilaan. Lawrence ja Woolley matkustivat marraskuun lopulla 1912 vähäksi aikaa Englantiin.
Lawrence palasi Karkemišiin tammikuussa 1913. Kaivaukset alkoivat vihdoin tuottaa runsaasti muinaisesineitä, ja lisäksi maan alta paljastui yhä suurempia osia vanhan heettiläiskaupungin jäänteistä. Karkemišin maineen kasvaessa myös vierailijoiden määrä lisääntyi, ja Lawrence sai turkkilaisilta työtarjouksia muillekin kaivauksille. Heinäkuussa hän matkusti vähäksi aikaa Englantiin. Hän toi mukanaan Dahoumin ja Sheikh Hamoudin kiitoksena siitä, että he pelastivat hänen henkensä hänen sairastuttuaan punatautiin. Elokuun lopulla Lawrence palasi Karkemišiin, jossa hän aloitti viidennen kaivauskautensa. Syyskuussa Lawrencen nuorempi veli William poikkesi kaivauksilla ohikulkumatkalla Intiaan ja viipyi Jerabluksessa kymmenen päivää. Lawrence ja Woolley olivat myös jatkuvasti tekemisissä alueella rautatiesiltaa rakentavien saksalaisten kanssa ja toimittivat näille kiviainesta ratapenkkoja varten. Radan rakennustöitä seuratessaan Lawrence sai samalla rautateihin liittyvää tietämystä.
Tammikuussa 1914 Lawrence ja Woolley liittyivät Britannian armeijan kartoitusretkikuntaan, jonka tehtävä oli kartoittaa Osmanien valtakuntaan kuuluva alue eteläisessä Palestiinassa (nykyisessä Israelissa) ja Siinain niemimaalla. Kartoitus tehtiin arkeologisin perustein osmanihallituksen hyväksynnällä ja Palestine Exploration Fund -järjestön nimissä, mutta sen motiivi oli ennen kaikkea sotilaallinen. Alueen kartoitus kesti kuusi viikkoa, ja sinä aikana Lawrence tutustui kapteeni S. F. Newcombeen ja sai tältä oppia kartanpiirustuksessa. Lawrence myös kävi ensimmäistä kertaa Akabassa. Kaivaukset Karkemišilla jatkuivat jälleen maaliskuussa, ja niiden päätyttyä Lawrence ja Woolley raportoivat Newcomben pyynnöstä Bagdadin rautatien rakennustyön etenemisestä. Lawrence palasi heinäkuussa Oxfordiin, jossa hän ja Woolley ryhtyivät laatimaan tutkimusretkestä arkeologista raporttia. Lawrence suunnitteli palaavansa kesän jälkeen Karkemišiin, mutta ensimmäisen maailmansodan puhkeaminen syksyllä 1914 keskeytti suunnitelmat.